31998D0386
L 173/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА И НА КОМИСИЯТА
от 29 май 1998 година
относно сключване на споразумение между Европейските общности и правителството на Съединените американски щати за прилагането на взаимнопризнати принципи при изпълнението на законите в областта на конкуренцията
(98/386/ЕО, ЕОВС)
СЪВЕТЪТ НА ЕВРОПЕЙСКИЯ СЪЮЗ,
КОМИСИЯТА НА ЕВРОПЕЙСКИТЕ ОБЩНОСТИ,
като взеха предвид Договора за създаване на Европейската общност, и по-специално член 87 във връзка с член 228, параграф 3, първа алинея от него,
като взеха предвид Договора за създаване на Европейската общност за въглища и стомана, и по-специално членове 65 и 66 от него,
като взеха пред вид предложението на Комисията,
като взеха пред вид становището на Европейския парламент (1),
като имат предвид, че Споразумението от 23 септември 1991 г. между Европейските общности и правителството на Съединените американски щати, относно прилагането на законите в областта на конкуренцията и размяната на обяснителни писма, датирани от 31 май и 31 юли 1995 г. във връзка с това споразумение (като цяло посочено по-долу като Споразумението от 1991 г.), приложено към Решение 95/145/ЕО, ЕОВС на Съвета и на Комисията (2) е допринесло за координация, сътрудничество и избягване на противоречия при прилагането на закона за конкуренцията;
като имат предвид, че член V от Споразумението от 1991 г., обикновено посочван като член за „взаимно признаване“, призовава за сътрудничество по отношение на дейностите по антиконкуренция, които се провеждат на територията на една страна, което има обратен ефект върху интересите на другата страна;
като имат предвид, че по-нататъшно разработване на принципи за положително взаимно признаване и изпълнението на тези принципи ще повиши ефективността на Споразумението от 1991 г. по отношение на такова поведение;
като имат предвид, че за тази цел Комисията е договорила споразумение с правителството на Съединените американски щати за прилагане на принципи за положително взаимно зачитане при прилагането на законите в областта на конкуренция на Европейските общности и на Съединените американски щати.
като имат предвид, че това че споразумението следва да се одобри,
РЕШИХА:
Член 1
Споразумението между Европейските общности и правителството на Съединените американски щати за прилагане на принципите за взаимно зачитане при прилагане на законите за конкуренция се одобрява от името на Европейската общност и Европейската общност за въглища и стомана.
Текстът на споразумението, съставен на английски език, е приложен към настоящото решение.
Член 2
Председателят на Съвета се оторизира да определи лице/а упълномощено/и да подпише/ат споразумението от името на Европейската общност.
Председателят на Комисията се оторизира да определи лице/а упълномощено/и да подпише/ат споразумението от името на Европейската общност за въглища и стомана.
Съставено в Брюксел на 29 май 1998 година.